О Б Р А З Л О Ж Е Њ ЕДРУГЕ ИЗМЕНЕ И ДОПУНЕ ОДЛУКЕ О БУЏЕТУ ОПШТИНЕ ТОПОЛА ЗА 2023. ГОДИНУ

I ПРАВНИ ОСНОВ

Правни основ за предлагање Друге измене и допуне Одлуке о буџету општине Топола за 2023. годину- Ребаланс Одлуке о буџету општине Топола за 2023. годину је у складу са чланом 63. Закона о буџетском систему („Сл. гласник РС“, број 54/2009, 73/2010, 101/2010, 101/2011, 93/2012, 62/2013, 63/2013-испр.,108/2013, 142/2014, 68/2015-др.Закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021 и 138/2022 ) којим је предвиђено да се ребалансом буџета, који на предлог надлежног извршног органа локалне власти, усваја скупштина локалне власти, врши усклађивање прихода и примања и расхода и издатака буџета на нижем,вишем или истом нивоу, чланом 32.Закона о локалној самоуправи („Сл. гласник РС“, број 129/07,83/2014- др.Закон, 101/2016-др.Закон и 47/2018) којим је предвиђено да Скупштина општине доноси буџет, чланом 15. став 1. и 40. став 1. Статута општине Топола („Службени гласник СО Топола“, број 2/2019) и чланом 154. став 2. и 155. став 3. Пословника Скупштине општине Топола („Сл. гласник СО Топола“, број 3/2019).

II РАЗЛОЗИ ЗА ПРЕДЛАГАЊЕ ОДЛУКЕ

друге измене и допуне Одлуке о буџету општине Топола

1. Предлог нацрта Друге измене и допуне Одлуке о буџету општине Топола за 2023. годину израђен је на основу параметара, процена и инструкција за реализацију програмских активности и пројеката кроз планирање приходне и расходне стране буџета. Локални орган управе надлежан за финансије сагледао је податке о остварењу прихода и примања и извршењу расхода и издатака у претходном периоду-први квартал 2023. године (01.01.2023.-31.05.2023.год.) као и процене и пројекције кретања финансијских параметара до краја године, обрадио захтеве корисника буџетских средстава по критеријуму процене и сагледао које активности не могу бити реализоване у 2023. години, а планиране су буџетом, односно које би се активности могле окончати до краја 2023. године и доставио предлог одлуке извршном органу.

На основу напред наведеног потребно је било обезбедити додатна средства за финансирање одређених програмских активности и пројеката ДКБС, ИКБС и осталих корисника буџетских средстава, одређене програмске активности ревидирати због утврђивање нових приоритета у реализацији до краја буџетске 2023. године.

2.У ребаланс буџета укључене су све промене које су настале по основу решења о употреби текуће буџетске резерве, сталне буџетске резерве и решења о промени апропријације и постала саставни део буџетом одобрених апропријација.

**3.Разлози за предлагање** Друге измене и допуне Одлуке о буџету општине Топола за 2023. годину и ступање на снагу наредног дана од дана доношења на седници СО-е су хитност у покретањупоступка јавне набавке за одређене капиталне инвестиције.

III ПРОМЕНЕ КОЈЕ СЕ ПРЕДЛАЖУ ДРУГОМ ИЗМЕНОМ И ДОПУНОМ ОДЛУКЕ

ПРИХОДИ И ПРИМАЊА

Ребаланс који се предлаже израђен је на вишем нивоу прихода и примања, расхода и издатака када се посматрају приходи из буџета, извор финансирања 01 и то за 25.655.947 динара у односу на иницијалну Одлуку о буџету општине Топола за 2023. годину („Службени гласник СО Топола“, број 17/2022 и 16/2023). Када се посматрају приходи и примања из свих извора финансирања заједно за пренетим неутрошеним средствима за посебне намене (у односу на Одлуку о буџету општине Топола за 2023. годину ( „Службени гласник СО Топола“, број 17/2022 и 16/2023) повећање је за 41.361.964 динара.

Ребаланс који се предлаже израђен је на вишем нивоу прихода и примања, расхода и издатака када се посматрају приходи из буџета, извор финансирања 01 и то за 3,22%, а када се посматрају приходи и примања из свих извора финансирања ( у односу на Одлуку о буџету општине Топола за 2023. годину “Службени гласник СО Топола“, број 17/2022 и 16/2023) повећање је за 4,76%.

Код појединих прихода и примања увећали смо планирана средства на основу остварења прихода и примања у претходном периоду (01.01.2022.-31.05.2023.год.) и њиховим поређењем са остварењем у исто периоду прошле године-2022. као и процене остварења тако планираних прихода и примања до краја године који значајно учествују у укупним приходима и примањима буџета општине (порез на зараде, порез на приходе од самосталне делатности , порез на имовину од физичких лица, порез на пренос апсолутних права, комунална такса за држање мот.друмских и прикључних возила, приходи по основу пружања услуга боравка деце у предшколским установама у корист нивоа општина) :

Код следећих врста прихода и примања извршили смо измене:

1. Порез на зараде-повећање за 2%,
2. Порез на приход од самосталне делатности за 16%,

3. Порез на имовину -повећање за 5%,

4. Порез на финансијске и капиталне трансакције-повећање за 2%,

5. Комунална такса за коришћење простора за паркирање друмски,моторних и прикључних возила на уређеним и обележеним местима-повећање за 14%,

6. Приходи остварени по основу пружања услуга боравка деце у предшколским установама у корист нивоа општина-повећање за 9%,

7. Такса за озакоњење објеката –повећање за 50%,

8.Остали приходи у корист нивоа општина-повећање аз 20%

На основу напред наведеног:

Текући приходи и примања у Одлуци планирани из свих извора финансирања укључујући пренета неутрошена средства за посебне намене из 2022. године износе 910.222.256 динара:

* Приходи и примања из буџета члан 6, Одлуке, ( II Посебан део, колона 3 табеле – План прихода 2023 – Извор 01) планирани су у износу од 821.817.181 динара,
* Приходи из осталих извора члан 6, Одлуке, (II Посебан део, колона 5 – Извор 05-16,донације, трансфери, родитељски динар) у износу од 88.405.075,00 динара.

Укупно планирани приходи и примања укључујући пренета средства из 2022. год. ( од 47.074.054  
динара), износе 910.222.256 динара.

Учешће појединих прихода и примања у укупном буџету општине дато је у следећој табели:

|  |  |  |  |
| --- | --- | --- | --- |
| ***Конто*** | ***Опис*** | ***Износ*** | ***Проценат учешћа %*** |
| 311 | Капитал/пренета неутрошена средства за посебне намене | 47.074.054 | 5,17 |
| **711** | **Порез на доходак, добит и капиталне добитке** | **383.303.859** | **43,86** |
| 712 | Порез на фонд зарада | 100 | / |
| **713** | **Порез на имовину** | **128.300.500** | **14,71** |
| 714 | Порез на добра и услуге | 42.200.000 | 4,64 |
| 716 | Други порези | 18.150.000 | 1,99 |
| 732 | Донације и помоћи од међународних организација | 7.060.004 | 0,82 |
| **733** | **Трансфери од других нивоа власти** | **169.421.775** | **20,29** |
| 741 | Приходи од имовине | 20.400.000 | 2,25 |
| 742 | Приходи од продаје добара и услуга | 22.500.000 | 2,69 |
| 743 | Новчане казне | 11.700.000,00 | 1,29 |
| 744 | Добровољни трансфери од физ.и прав.лица | 1.820.000 | 0,20 |
| 745 | Мешовити неодређени приходи | 10.500.000 | 1,37 |
| 772 | Меморандумске ставке ра рефундацију расхода из предходне године | 3.700.000 | 0,41 |
| 811 | Примања од продаје непокретности | 1.000.000 | 0,11 |
| 812 | Примања од продаје покретне имовине | 500.000 | 0,05 |
| 823 | Примања од продаје робе за даљу продају | 150.000 | 0,02 |
| 841 | Примања од продаје земљишта у корист нивоа општина | 1.080.000 | 0,12 |
|  | ***УКУПНО ПРИХОДИ И ПРИМАЊА са пренетим неутрошеним средствима из 2022. године*** | **868.860.292** | **100** |

У структури планираних текућих буџетских прихода и примања буџета општине Топола за 2023. годину, највеће учешће имају приходи од пореза на доходак, добит и капиталне добитке са 43,86% или 399.260.306 динара, трансфери са 20,29% или 184.669.275 динара,порез на имовину са 14,71 % или 133.900.000динара, док остатак чине остали приходи буџета (порез на добра и услуге и други порези, приходи од имовине, приходи од продаје добара и услуга и мешовити и неодређени приходи).

1. Претходни буџет – 868.860.292 динара2. Ребаланс – 910.222.256 динара.

РАСХОДИ И ИЗДАЦИ

У расходној страни буџета дати су расходи и издаци свих ДКБС, ИКБС и осталих корисника  
буџетских средстава по Програмима, програмским активностима и пројектима.

Корисници буџета су извршили неопходне измене у својим финансијским плановима према својим  
потребама. Обухваћена су средства која су добијали решењима надлежних извршних органа распоредом из текуће буџетске резерве и променом апропријација, а у складу са Законом о буџетском систему.

У табели –Издаци буџета по наменама приказани сз су расходи и издаци из буџета по основним наменама у износу од 910.222.256 динара, од чега се на текуће расходе односи 757.244.530 динара, на издатке за набавку нефинансијске имовине 146.607.726 динара, а на издатке за отплату главнице 6.370.000 динара.

Учешће појединих расхода и издатака у укупним расходима буџета дато је у следећој табели:

|  |  |  |  |
| --- | --- | --- | --- |
| ***Конто*** | ***Опис*** | ***Износ*** | ***Проценат учешћа %*** |
| **41** | **Расходи за запослене** | **168.020.547** | **18,46** |
| **42** | **Коришћење роба и услуга** | **375.161.926** | **41,22** |
| 44 | Отплата камата | 300.000,00 | 0,03 |
| 45 | Субвенције | 53.175.000 | 5,84 |
| 46 | Донације и трансфери | 74.097.343 | 8,14 |
| 47 | Социјална заштита | 50.295.000 | 5,53 |
| 48 | Остали расходи | 32.494.714 | 3,57 |
| 49 | Резерве | 3.700.000 | 0,41 |
| **5** | **Капитални издаци** | **143.437.726** | **15,76** |
| 6 | Издаци за отплату главнице и набавку нефинансијксе имовине | 6.370.000 | 0,70 |
|  | ***У К У П Н О*** | **910.222.256** | **100** |

У структури укупних расхода и издатака значајно учешће имају расходи по основу капиталних улагања (капитално одржавање, издаци за опрему и остала основна средства) у укупном износу од 143.437.726 динара, што је 15,76%, Расходи за запослене (плате, социјални доприноси на терет послодавца, превоз запослених, социјална давања, јубиларне награде и др.) учествују у укупном износу од 168.020.547динара, што чини 18,46%, Расходи за куповину роба и услуга (стални трошкови, трошкови путовања, услуге по уговору, специјализоване услуге, текуће поправке и одржавање и материјал) у износу од 375.161.926динара или 41,22%,субвенције у износу од 53.175.000 динара или 5,84%, Дотације, социјалне помоћи, трансфери вишем нивоу власти (основно, средње образовање и социјална заштита) и остали расходи у укупном износу од 156.887.057 динара или 17,20%.

**Програм 16-Политички систем локалне самоуправе**

Раздео 1 – СКУПШТИНА ОПШТИНЕ –нема промена у односу на предходни буџет.

Раздео 2 – ПРЕДСЕДНИК ОПШТИНЕ – нема промена у односу на предходни буџет.

Раздео 3 – ОПШТИНСКО ВЕЋЕ – нема промена у односу на предходни буџет.

Раздео 4 – ОПШТИНСКА УПРАВА

Програм 15 - Опште услуге локалне самоуправе-

* програмска активност 0602-0001 - Функционисање локалне самоуправе и градских општина повећање за 4.143.317 динара (усклађивање плана расхода и издатака) на следећим категоријама и групама конта:
* група конта-Стални трошкови,услуге за електричну енергију, увећање за 5.000.000 динара.Након спроведеног поступка јавне набавке утврђено је да је понуђења цена, односно вредност из понуде 48.297.958,38 динара.Другом изменом и допуном Одлуке о буџету општине Топола за 2023. годину планиран је део недостајућих средстава,
* група конта Стални трошкови-услуге комуникација, увећање за 300.000 динара,недостајућа средства за услуге сервера електронске поште,
* група конта Услуге по уговору-Остале опште услуге, увећање за 500.000 динара-за недостајућа средства ангажовање лица на ППП пословима озакоњења објеката,по основу сагласаности Министарства државне управе и локалне самоуправе РС,
* група конта Машине и опрема- смањење за 2.587.200 динара –одустаје се од набавке аутомобила,

-програмска активност 0602-0014-Управљање у ванредним ситуацијама, увећање за 1.700.000 динара у складу са актима надлежних органа.

* програмска активност 0602-0002 - Функционисање месних заједница-увећање за 880.000 динара, за текуће поправке и одржавање-кошење банкина у износу од 151.000 динара.
* програмска активност 0602-0009 - Текућа буџетска резерва планирана је у износу од 3.500.000  
  динара (ограничена до 4% укупних прихода и примања, троши се у складу са чланом 69. ЗОБС).

- програмска активност 0602-0010 - Стална буџетска резерва планирана је у износу од 200.000 динара (троши се у складу са чланом 70. ЗОБС).

Програм 1 – Становање,урбанизам и просторно планирање-нема промена.

Програм 2 - Комуналне делатности – **увећање за 14.250.000 динара**

* програмска активност 1201-0001-Управљање/одржавање јавним осветљењем, уплаћена су средства по Пројекту- Доградња електродистрибутивне мреже (до 1кВ)-Јавно осветљење и рационализација потрошње електричне енергије јавног осветљења на територији општине Топола, од МДУЛС-Буџетски фонд и општине Топола,у износу од 15.000.000 динара.
* програмска активност 1102-0002-Одржавање јавних зелених површина за 500.000 динара –корисник ЈКСП недостајућа средства за релизацију планираних послова у наредном периоду,
* програмска активност 1102-0003-Одржавање чистоће на површинама јавне намене, нема промене.
* програмска активност 1102-0004-Зоохигијена, нема промене.
* програмска активност 1102-0006- нема промене.

-програмска активност 1102-0008- Управљање и снабдевање водом за пиће, смањење за 1.650.000 динара-корисник Општинска управа општине Топола, извођење радова за доградњу сеоског водовода се одлаже за наредни переиод а након израде ПТД и истовремено мовећање за 400.000 динара за израду ПТД у виду хидротехничког елабората у складу са актима надлежних извршних органа.

-програмска активност 1102-0008- Управљање и снабдевање водом за пиће повећање за 10.000.000 динара-корисник ЈКСП ,, Топола,, из Тополе, нема промена.

- Пројекат 1102-5002-Изградња водоводне линије у насељу Клењак ,-нема промена.

-Пројекат 1102-5007-Реконструкција резервоара Липовац са набавком опреме-нема промена,

Програм 3 - Локални економски развој- нема промена .

**Програм 4-Развој туризма-** нема промена

**Програм 5-Пољопривреда и рурални развој**-нема промене.

Програм 6 - Фонд за заштиту животне средине –

-програмска активност 0401-0004-Управљање отпадним водама,повећање за 2.000.000 динара недостајућа средства за одржавање кишне канализационе мреже ,

- програмска активност 0401-0005- Управљање комуналним отпадом-корисник ЈКСП -повећање за 2.500.000 динара ,недостајућа средства за услуге одржавања депоније,

- Пројекат 0401-5002-Изградња фекалне канализације у улици Николе Граовца-нема промена.

-Пројекат 0401-5009-Изградња канализационих инсталација у улицама Мије Тодоровић и Суреповој улици, смањење за 54.000 динара , уштеда након закљученог уговора са извођачем радова.

**Програм 7-Организација саобраћаја и саобраћајна инфраструктура-**

* програмска активност 0701-0002-Управљање и одржавање саобраћајне инфраструктуре, повећање за 5.209.614 динара за измирење обавеза по уговору из претходне године (за извођење радова по окончаној ситуацији -ПЗП,,Крагујевац , за обавезе по основу пдв-а и надзора и уговорима о поверавању делатности из 2022.године),
* Пројекат 0701-5007 –Реконструкција тротоара у улице Кнегиње Зорке.У 2023. годину увећава се за 3.600.000 динара недостајућа средства за извођење електро радова-јавна расвета.

Програм 8-Предшколско васпитање и образовање-

програмска активност 2002-0001-функционисање и остваривање предшколског васпитања и образовања, увећање за 2.676.924 динара, за редовно функионисање ПУ ,,Софија Ристић,, Топола и пренамена средстава у оквиру извора финансирања финансијског плана ИКБС.Највеће помене су на апропријацији 414-Социјална давања запосленима и 425-Текуће поправке и одржавање.

Програм 9 - Основно образовање-

-програмска активност 2003-0001-Реализација делатности основног образовања-корисник ОКБС-основне школе са подручја општине Топола,увећање за 1.200.212 динара за редовно функционисање основних школа, а на име социјалних давања запосленима,услуга по уговора, текуће поправке и одржавање,накнада за социјалну заштиту из буџета, пореза, обавезних такси и казни .

Програм 10 - Средње образовање и васпитање-

-програмска активност 2004-0001-Реализација делатности средњег образовања-корисник Општинска управа општине Топола-нема промена,

-програмска активност 2004-0001-Реализација делатности средњег образовања-корисник Средња школа ,,Краљ Петар I,, увећање за 90.000 динара у складу са актима надлежних извршних органа,

Програм 11-Социјална и дечја заштита

* програмска активност 0902-0001-Једнократне помоћи и други облици помоћи, увећање за 1798.300 динара у складу са са актима надлежних извршних органа ( накнаде штете услед елементарних непогода, поствљање рапме за особе са инвалидитетом ).

Програм 12 - Здравствена заштита- нема промена

Програм 13 - Развој културе и информисања –

* програмска активност 1201-0001-Функционисање локалних установа културе-Библиотека „Радоје Домановић“, увећање за 243.000 динара за редовно функционисање јавне установе, а на име сталних трошкова и услуге по уговору,
* програмска активност 1201-0001-функционисање локалних установа културе-:Културни центар Топола, повећање за 430.238 динара, за редовно функционисање јавне установе, а на имеисплате јубиларне награде и услуга по уговору ,
* програмска активност 1201-0002-Јачање културне продукције и уметничког стваралаштва, увећање за 1.000.000 динара на име дотација верским заједницама.

Програм 14-Развој спорта и омладине-

- програмска активност 1301-0001-Подршка локалним спортским организацијама, удружењима и савезима-увећање за 596.000 динара,опредељења средстава Спортском Савезу општине Топола за редовно функционисање, процена потреба до краја године.

**Програм 17- Енергетска ефикасност-** -**нема промена**. –

ОПШТИНСКО ПРАВОБРАНИЛАШТВО – нема промене

Економски ефекти друге измене и допуне Одлуке о буџету општине Тополa

Буџетска равнотежа између прихода и примања и расхода и издатака је овом Одлуком успостављена, а реализација расхода и издатака ће се вршити у складу са остварењем прихода и примања поштујући при томе принципе приоритета и хитности остварења појединих расхода и издатака.

Обрађивач Руководилац одељења

Маргарета Живановић Јасна Миљковић